b'\n_START_ARTICLE_\nSeychellien lyhytkarva\n_START_SECTION_\nAlkuper\xc3\xa4\n_START_PARAGRAPH_\nSeychellois-rodun alkuper\xc3\xa4 on Englannissa. Ensimm\xc3\xa4iset rodun edustajat kasvatettiin 1980-luvulla Pat Turnerin Scintilla-kissalassa. Turner yritti yhdist\xc3\xa4\xc3\xa4 naamion, valkolaikun ja it\xc3\xa4maisen tyypin, ja k\xc3\xa4ytti kantakissoina kahta valkolaikkupersialaista ja kahta siamilaista. Jotkut ovat v\xc3\xa4itt\xc3\xa4neet, ett\xc3\xa4 kyseess\xc3\xa4 olisi ollut vahinkoastuminen._NEWLINE_Yhdysvalloissa taas yhdistettiin samoihin aikoihin siamilaisia ja amerikkalaisia lyhytkarvoja, ja tuloksena saatiin ensimm\xc3\xa4iset bicolor-it\xc3\xa4maiset. My\xc3\xb6hemmin valkolaikkujen kasvatuksessa on Euroopassa k\xc3\xa4ytetty my\xc3\xb6s cornish rex-kissoja._NEWLINE_Peittyv\xc3\xa4 naamiotekij\xc3\xa4 on s\xc3\xa4ilynyt mukana siamilaiskissojen k\xc3\xa4yt\xc3\xb6st\xc3\xa4 johtuen, ja niinp\xc3\xa4 valkolaikkuit\xc3\xa4maisten pentueisiin on syntynyt my\xc3\xb6s naamiollisia pentuja. Nykyinen seycellois on sekoitus t\xc3\xa4t\xc3\xa4 kaikkea, mutta eniten niit\xc3\xa4 saadaan valkolaikkuit\xc3\xa4maisten pentuissa.\n_START_SECTION_\nUlkon\xc3\xa4k\xc3\xb6\n_START_PARAGRAPH_\nSeychellois on naamiollinen, valkolaikkuinen it\xc3\xa4mainen kissa, jonka silm\xc3\xa4t ovat siniset. Naamiollisuus tarkoittaa sit\xc3\xa4, ett\xc3\xa4 kissan pointit (sukat, h\xc3\xa4nt\xc3\xa4, naamio ja korvat) ovat tummemmat kuin vartalo. Tyyppi ja hyv\xc3\xa4ksytyt v\xc3\xa4rit ovat samat kuin siamilaisella ja balineesilla.\n_START_SECTION_\nLuonne\n_START_PARAGRAPH_\nSeychellien kissat ovat luonteeltaan vilkkaita, sosiaalisia ja hellyydenkipeit\xc3\xa4; niinp\xc3\xa4 ne nauttivatkin syliss\xc3\xa4 kehr\xc3\xa4\xc3\xa4misest\xc3\xa4 ja kodin askareisiin osallistumisesta.'